14. pielikums

Ministru kabineta

2015. gada 1. septembra

noteikumiem Nr. 506

**Etiķetē vai marķējumā norādāmā informācija par substrātu**

1. Substrāta reģistrācijas apliecības numurs vai atļaujas numurs.

2. Substrāta oficiālais nosaukums saskaņā ar Ministru kabineta 2015. gada 1. septembra noteikumu Nr. 506 "Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi" (turpmāk – noteikumi) 1. pielikumu un substrāta tirdzniecības nosaukums, ja tāds ir. Substrāta tirdzniecības nosaukums nedrīkst būt pretrunā ar tā saturu un ražošanas metodi.

3. Deklarējamie rādītāji saskaņā ar noteikumu 1. pielikuma K sadaļas 5. aili.

4. Izejvielas.

5. Kūdras substrātam – kūdras sadalīšanās pakāpe pēc *von Posta* skalas.

6. Ja substrāts satur citus augu barības elementus, tos var norādīt etiķetes deklarējamo rādītāju sadaļā.

7. Norādes par substrāta uzglabāšanu (uzglabāšanas temperatūra un uzglabāšanas termiņš) un lietošanu.

8. Garantētā tilpummasa kūdras substrātam, organiskam augsnes aizvietotājam un neorganiskam jonapmaiņas substrātam.

9. Iepakojuma tilpums.

10. Substrāta ražotāja un ievedēja nosaukums un adrese. Iepakotājs norāda ražotāja, ievedēja un iepakotāja nosaukumu un adresi.

11. Ražošanas gads un mēnesis.

Zemkopības ministrs Jānis Dūklavs